burgasdotpro/wikipedia huggingface dataset:
Seth Green

Seth Green ( * 8. február 1974, Philadelphia, Pensylvánia,USA) je americký herec. 
Detstvo a mladosť.
Seth Benjamin Gesshel-Green sa narodil vo Philadelphii, v štáte Pennsylvania. Má jednu sestru Kaelu. Green si neskôr legálne zmenil meno na Seth Benjamin Green. Bol vychovaný ako Žid a mal obrad Bar Mitzvah. Jeho predkovia boli z Ruska, Poľska a Škótska.
Kariéra.
Green začal svoju hereckú kariéru ako sedemročný, v roku 1984. Jedným z jeho prvých filmov bola romantická komédia "Hotel New Hampshire", kde si zahral po boku Jodie Foster a Roba Lowea. V roku 1988 hral vo filme "Krásna mimozemšťanka", po boku Kim Basinger a Alyson Hannigan.
V roku 1990 sa pripojil k hereckému obsadeniu filmu "To". V roku 1997 sa pripojil k hereckému obsadeniu televízneho seriálu "Buffy, premožiteľka upírov". V seriály stvárnil postavu Oza a účinkoval v ňom do roku 1999. Následne začal účinkovať aj v spin-offe seriálu, "Angel", kde sa objavil v len v niekoľkých epizódach v roku 1999.
Od roku 1999 je Green, stálou súčasťou dabingového obsadenia televízneho seriálu "Griffinovci", kde účinkuje až do súčasnosti (2023). Green hosťoval vo viacerých televíznych seriáloch, vrátane "Tie roky sedemdesiate", "Will a Grace" či "Pohotovosť". Väčšinou sa však venuje dabingu. Od roku 2005 do roku 2022, okrem toho že daboval v televíznom seriály "Robot Chicken", sa podieľal aj na jeho réžii. 
Súkromný život.
V roku 2009 sa Green zasnúbil a následne v roku 2010 aj oženil s herečkou Clare Grant, s ktorou pracoval na viacerých televíznych projektoch.
Kudykam

Kudykam je názov šiesteho spoločného projektu textára Michala Horáčka a skladateľa Petra Hapku. V roku 2009 ho na štúdiovom albume vydalo hudobné vydavateľstvo Universal Music.
Zoznam vrcholov v Krupinskej planine

Zoznam vrcholov v Krupinskej planine zahŕňa pomenované vrcholy s nadmorskou výškou nad Zoznam vychádza z údajov, dostupných na turistickej mape a stránkach hiking.sk. Ako hranica pohoria bola uvažovaná hranica rovnomenného geomorfologického celku.
Tornádo Lue

Tornádo Lue je slovenská rocková hudobná skupina pôvodom z Bratislavy. Skupinu založili v roku 1989 Jana Tóthová (spev), Dušan Palko (gitara), Pavol Murín (basová gitara), Jozef Čech (klarinet, saxofón) a Juraj Hladný (bicie nástroje).
Na scénu sa skupina vynorila začiatkom 90. rokov a svojimi pozoruhodými textami v češtine, charizmatickou speváčkou a svojím zvukom hneď zaujala divákov aj odborníkov.
Zostava.
Súčasní členovia
Bývalí členovia
Diskografia.
Albumy.
Štúdiové:
Kompilačné:
Hapoel Beer Ševa FC

Hapoel Beer Ševa Football Club je izraelský profesionálny futbalový klub, ktorý sídli v meste Beer Ševa. Tím pôsobí v najvyššej izraelskej klubovej súťaži Ligat ha Al. Klub bol založený v roku 1949 a svoje domáce zápasy hráva na štadióne Turner Stadium.
História klubu.
Klub bol založený v roku 1949 a klub slúžil ako oddelenie na vyhľadávanie mladých talentov v tranzitných táboroch v oblasti Beer Ševa. Na začiatku hral klub iba priateľské zápasy až v sezóne 1954/55 sa klub dostal do tretej ligy. Prvýkrát sa v najvyššej izraelskej klubovej súťaži Ligat ha Al predstavili v sezóne 1965/66. V sezóne 1974/75 sa klub stal po prvýkrát majstrom Izraela. Doposiaľ klub vyhral päť izraelských titulov, okrem spomínanej sezóny aj v rokoch 1976, 2016, 2017 a 2018. Trikrát sa klub tešil zo zisku izraelského pohára.
Pod názvom Hapoel Beer Ševa vystupuje aj volejbalový, basketbalový či hádzanársky klub.
Káder mužstva.
Súčasná zostava:
František Segrado

František Segrado (* 8. január 1955, Vsetín – † 24. júl 2021, Vsetín) bol český spevák, herec a výtvarník.
Životopis.
František Segrado sa narodil v moravskom meste Vsetín. Jeho prastarý otec bol Talian. Vyrastal v muzikantskej rodine, no mal vzťah k výtvarnému umeniu, preto pôvodne chcel študovať na SUPŠ v Uherskom Hradišti. Na školu ho neprijali a tak sa vyučil na profesiu kuchár – čašník. Potom vystriedal viacero zamestnaní, bol predavačom, mäsiarom, pracoval aj v pohostinstve. Bol zamestnaný aj ako výtvarník vianočných ozdôb vo vsetínskom výrobnom družstve IRISA. Popri práci si urobil školu a až do revolúcie pracoval so sieťotlačou. Vo voľnom čase sa venoval hudbe, maľovaniu, keramike i výrobe ateliérových šperkov. Od roku 1999 žil v Jablůnce a spolu s manželkou Marií v niekoľkých výtvarných súťažiach u nás i v zahraničí získali za obrazy a šperky viaceré ocenenia.
František Segrado účinkoval 40 rokov ako textár, spevák a hráč na fujaru v najrôznejších hudobných žánroch od folku až po rock. Na konci 80. rokov spolupracoval s kapelou Dobrohošť, v 90. rokoch so skupinou Irish Dew, dva roky hosťoval v kapele Čechomor a vystupoval aj so skupinou Veselá bída, s ktorou hrávali moderné úpravy ľudových piesní.
V roku 2003 František Segrado naspieval dve piesne pre spoločný projekt Michala Horáčka a Jardu Svobodu, album "Tak to chodí". Po tejto spolupráci účinkoval v niekoľkých ďalších projektoch Michala Horáčka, spieva v albumoch: "Strážce plamene", "Český kalendář", "Kudykam", a v roku 2014 s Michalom Horáčkom vydali spoločný album "Segrado". So speváčkou Ewou Farnou František Segrado naspieval pre český seriál "Vinaři" pieseň „Víno je grunt“. S Petrom Linhartom na jeho album "Rozhledna" v roku 2015 naspieval pieseň „Kristýno!“.
František Segrado hrával ochotnícke divadlo a ihneď po Zamatovej revolúcii začal pôsobiť vo vsetínskom spolku NKVD (Nezávislé Komorní Vsetínské Divadlo). František Segrado hral aj v niekoľkých filmoch, či načítal audioknihu "Muž s bílým psem", ktorá vyšla v roku 2018 spolu s rovnomenným albumom českej pesničkárky Radůzy.
Útok na Smaľavičy

Útok na Smaľavičy v noci z 25. na 26. septembra 1943 bol posledným veľkým bojom medzi sovietskymi partizánmi a slovenskými jednotkami na východnom fronte. Smiešaný priezvedný oddiel (SPO) a prápor II/102 2. pešej divízie (bývalej Zaisťovacej divízie) dislokovaní v Smaľavičy 20 km východne od Minska sa ubránili útoku partizánov napriek tomu, že títo disponovali informáciami od slovenských dezertérov. Tento útok na slovenskú posádku v okolí Minska nemal obdobu a možno ho porovnávať len s útokom partizánov na Chojniky 14. - 15. novembra 1942. 
Predohra.
Na jeseň 1943 sa 2. pešia divízia (bývalá Zaisťovacia divízia) pripravovala na stiahnutie z východného frontu. V septembri a októbri vrcholili dezercie jej príslušníkov, napriek tomu dochádzalo ešte k stretom s partizánmi. 
Dňa 13. septembra 1943 zbehla zo Smaľavičy k partizánom 10 členná obsluha rádiostanice SPO pod vedením čtk. Jozefa Naništu a des. Štefana Šestáka. K zbehnutiu viedli obavy z kontroly a vyšetrovania, nakoľko skupina dodávala muníciu a zbrane miestnym obyvateľom. Títo dezertéri poskytli partizánom informácie o posádke v Smaľavičy.
Bitka.
Partizánske oddiely vyzbrojené automatickými zbraňami, ľahkými a strednými mínometmi, protitankovými kanónmi a pechotnými delami zaútočili na Smaľavičy, križovatku ciest a zároveň železničný uzol na trati Minsk - Smolensk, večer 23:10 25. septembra. Slovenská posádka bola o útoku informovaná. Stk. František Gold sa dobrovoľne prihlásil na prieskum v smere predpokladaného pohybu partizánov, priblížil sa k partizánskemu štábu, zistil úmysel útoku na Smaľavičy a po návrate hlásil informácie veliteľovi, takže posádka sa mohla pripraviť. Po útoku vyrazili z Minska na pomoc prápor III/102 a delostrelecká batéria 8/31, ktoré ale západne od Smaľavičy narazili na zaisťovaciu zálohu partizánov. Boj v mestečku trval až do 03:00 nasledujúceho dňa, kedy sa pomocným jednotkám z Minska podarilo zahnať partizánsku zálohu a prebiť sa do mestečka.
Dohra.
Straty slovenských jednotiek boli prekvapujúco nízke, 2 ranení a zničené sanitné auto, ktoré nabehlo na mínu. Straty partizánov sa nepodarilo zistiť, no predpokladali sa značné. Podobne, ako pri útoku na Chojniky ani v Smaľavičy priamy útok partizánov na slovenskú posádku neuspel a bol odrazený.
Tie naj

Tie naj je kompilačný album slovenskej speváčky Kristíny, ktorý vydalo hudobné vydavateľstvo Martin Kavulič - K2 Production v roku 2014.
Jadrová elektráreň Fessenheim

Jadrová elektráreň Fessenheim (), je bývalá jadrová elektráreň nachádzajúca sa v obci Fessenheim v Alsasku vo východnom Francúzsku.
Nachádzala sa pri hraniciach s Nemeckom a Švajčiarskom. Produkovala 70% energie Alsaska.
História a technické informácie.
Fessenheim bola najstaršia jadrová elektráreň vo Francúzsku. Jej základom boli dva tlakovodné reaktory (PWR – Pressurized Water Reactor), každý s výkonom 900 MW. Stavba bola zahájená v roku 1970 a zariadenie bolo sprevádzkované v roku 1977. Je postavená na brehu Veľkého alsaského kanála z ktorého čerpala vodu na chladenie v objeme v ročnom množstve 2,5 kilometra kubického.
Odstavenie.
Elektráreň nebola vo Francúzsku obľúbená kvôli svojmu veku a umiestneniu v oblasti náchylnej na zemetrasenia. Podľa švajčiarskej štúdie z roku 2007 boli seizmické riziká pri výstavbe podhodnotené. Problémom mohli byť aj záplavy. Francúzsky prezident François Hollande v rámci predvolebnej kampane v roku 2014 sľúbil uzavretie elektrárne do roku 2016. V apríli 2014 bola dočasne odstavená kvôli menším problémom. Menšie problémy mala elektráreň aj v 90. rokoch a v prvej dekáde 21. storočia: elektrické chyby, praskliny v kryte reaktora, chemickú chybu, znečistenie vody, únik paliva a život neohrozujúce ožiarenie pracovníkov.
Pôvodná životnosť elektrárne bola 40 rokov. Odstavenie potvrdil prezident Emmanuel Macron v roku 2018. Prvý reaktor bol odstavený z elektrickej siete 22. februára 2020, druhý v 29. júna 2020 o 23:00. Počas nasledujúcich troch rokoch malo z elektrárne byť odvezené vyhorené palivo a počas ďalších 15 rokov by elektráreň mala byť kompletne zlikvidovaná. Iné zdroje uvádzajú, že by sa tak nemalo stať pred rokom 2040. Zatvorením elektrárne okolie príde o 1 000 pracovných miest v elektrárni a o ďalších 1 100, ktoré boli na elektrárni závislé. Na odstraňovanie paliva bude potrebných 294 pracovníkov, po odstránení 60 na kompletnú likvidáciu bývalej elektrárne.
Ján Fraňo

Ján Fraňo (* 30. september 1876, Kozelník† 23. február 1963, Martin) bol slovenský ľavicový politik a dlhoročný starosta Martina v období medzivojnového Česko-Slovenska.
Životopis.
Narodil sa v rodine mlynára Jána Fraňa (* 1816 † 1881) a jeho manželky Emílie rodenej Žoltickej (* 1858 † 1918). V rokoch 1876-1879 vychodil ľudovú školu v Kozelníku. V rokoch 1883-1893 stolársky učeň vo Zvolene. Od roku 1893 až do roku 1901 stolársky pomocník v Kremnici, Nitre, Budapešti, Debrecíne a Pécsi. V rokoch 1901 až 1932 stolár neskôr dielmajster ČSD vo Vrútkach od 1936 na dôchodku. Po roku 1948 pracovník MNV, Okresného stavebného podniku, vedúci domovej správy v Martine. Politicky sa začal angažovať ešte počas svojho pôsobenia v Budapešti, kde najskôr vstúpil do odborového hnutia a neskôr do slovenskej sekcie uhorskej sociálnodemokratickej strany.
Po vzniku Česko-Slovenska bol významným predstaviteľom Česko-slovenskej sociálnodemokratickej strany robotníckej. Od roku 1922 pôsobil ako vicestarosta Turčianskeho Svätého Martina a v roku 1926 bol obecným zastupiteľstvom zvolený za starostu. Vo funkcii zotrval do záveru roku 1938. Počas jeho pôsobenia vo funkcii starostu zažil Turčiansky Svätý Martin významný rozvoj. Po krajinských voľbách v roku 1935 zasadal v slovenskom Krajinskom zastupiteľstve. V roku 1944 sa zapojil do Slovenského národného povstania.
Korytové

Korytové () je názov vrchu v Turzovskej vrchovine, krajinnom celku Západných Beskýd. Leží nad obcou Makov, približne západne od Turzovky. 
Poloha.
Nachádza sa na západnom okraji pohoria, v geomorfologickom podcelku Zadné vrchy. Leží na slovensko – českej hranici, na pomedzí Žilinského a Moravsko-sliezskeho kraja a zasahuje do okresu Čadca a Frýdek-Místek. Východná časť patrí do katastrálneho územia obce Vysoká nad Kysucou, západná zasahuje na územie moravskej obce Bílá. Najbližšími sídlami sú východne situované osady Vyšný a Nižný Kelčov, patriace k obci Vysoká nad Kysucou, juhovýchodne a južne leží Makov a severne obec Bílá. Na slovenskom území patrí hrebeň do Turzovskej vrchoviny a CHKO Kysuce, západná časť na českom území je súčasťou Moravsko-sliezskych Beskýd a CHKO Beskydy.
Opis.
Korytové leží v hraničnom hrebeni na západnom okraji podcelku Zadné vrchy. Severne sa nachádza Smrk (), Kyčera (), Klín (), Lysá hora (), Travný (), Ježula (), Bobek () a Lukavice (), východne Polianky (), Kelčov (), Živčáková (), Okrúhla () a Skalka (), južne Luby (), Vrchtretina (), Buková (), Zvonica (), Lemešná () a Oselná () a západne Dupačka (), Beskyd (), Beskydok (), Čarták (), Vysoká (), Malý Čistý (), Trojačka () a Kněhyně (). Hrebeňom vedie rozvodie Čierneho a Baltského mora, preto voda z východných svahov odteká potokom Kelčov do Kysuce v povodí Dunaja, pokým zo západných odteká potokom Smradlavá do Bielej Ostravice v povodí Odry. Vrcholom prechádza značený turistický chodník a v sedle na južnom úpätí stojí chata Kmínek. V okolí je viacero samôt a chát.
Výhľady.
Vrcholovú časť pokrýva súvislý lesný porast, ktorý neumožňuje rozhľad. Z blízkych horských lúk a odlesnených častí sú viditeľné okolité vrcholy Turzovskej vrchoviny, blízkych Moravsko-sliezskych Beskýd a Javorníkov, pri vhodných podmienkach aj Kysucké a Oravské Beskydy a Malá Fatra.
N/A

N/A alebo n/a je bežná skratka pre anglický výraz Not Available, Not Applicable, Not Assessed alebo No Answer (teda nedostupné, nezverejnené, nestanovené alebo bez odpovede).
Skratka N/A sa používa napr. ako hodnota v tabuľkách, kde označuje položku, u ktorej nie sú dostupné dáta, a tento fakt zámerne uvádza (čím dochádza k vizuálnej odlišnosti od úplného vynechania hodnoty, ktorá môže mať sama o sebe iný význam ako N/A).
Girls

Girls môže byť:
Béčkový film

Béčkový film je celovečerný film natočený s malým produkčným rozpočtom, distribuovaný bez reklamnej kampane a premietaný ako prvá časť dvojprogramu (dva filmy na premietanie za cenu jedného); tento typ filmov bol veľmi rozšírený počas zlatého veku Hollywoodu. Od úpadku a následného opustenia béčkových filmov koncom 50. rokov sa tento výraz používa v širšom zmysle a označuje všetky nízkorozpočtové filmy s výnimkou esejí a pornografických filmov.
Ján Nešpor

Ján Nešpor (* 26. júl 1884† ?) bol český pedagóg, ľavicový politik a verejný činiteľ na Slovensku v období medzivojnového Česko-Slovenska.
V 20. a 30. rokoch 20. storočia patril k významným predstaviteľom sociálnodemokratickej strany vo Zvolene. Pôsobil ako profesor na miestnom reformnom reálnom gymnáziu. V roku 1938 bol preložený na reálnu školu do Brezna. V krajinských voľbách v roku 1928 bol zvolený za člena Krajinského zastupiteľstva.
Mónica Ayos

María Mónica Ayos (* 19. jún 1972, Buenos Aires, Argentína) je argentínska herečka.
Životopis.
Je dcérou tanečníkov Víctora Ayosa a Móniky Crámer. V detstve sa tiež venovala tancu, od polovice 90. rokov pôsobí ako herečka. V roku 1995 sa predstavila v menšej úlohe v seriáli "La familia Benvenuto" a v roku 1996 začala hrať v divadle. Do televízie sa vrátila v roku 1999, keď sa objavila v 95. a 96. časti seriálu "Divoký anjel". Väčšiu úlohu stvárnila v seriáli "Franco Buenaventura, el profe" (2002) a zahrala si v hlavných úlohách v seriáloch "Rany z lásky" (20062007), "Por amor a vos" (20082009), "Herencia de amor" (20092010) a "Víťazstvo lásky" (20102011). Vedľajšie úlohy stvárnila aj v ďalších seriáloch, napr. "Antes muerta que Lichita" (20152016). Hrala aj vo viacerých filmoch, napr. "Francia" (2009) a "Madraza" (2017).
Od roku 2002 je vydatá za herca Diega Oliveru.
Filmový žáner

Filmový žáner (rod) rozdeľuje filmy, ktoré majú spoločné znaky z hľadiska námetu, zápletky, spracovávanej témy, kompozície a niektorých ďalších typických prvkov, znakov a črtou. Tieto ľahko rozpoznateľné rysy umožňujú divákovi ľahšie sa na film naladiť. Každý žáner stojí na svojich silných stránkach, cez ktoré sa snaží udržať divákov záujem. Film, ktorý v porovnaní s literatúrou a drámou patrí medzi „mladé“ umenie, preberal žánre práve od nich. Žánre sa neskôr delia na sub-žánre a hybridné žánre.
Hexalógia

Hexalógia je knižné alebo filmové dielo, ktoré má šesť častí. Časti zvyknú na seba dejovo nadväzovať alebo aspoň sa v nich objavuje to isté herecké obsadenie.
Dilógia (séria)

Dilógia je knižné alebo filmové dielo, ktoré má dve častí. Časti zvyknú na seba dejovo nadväzovať alebo aspoň sa v nich objavuje to isté herecké obsadenie.
Heptalógia

Heptalógia je knižné alebo filmové dielo, ktoré má sedem častí. Časti zvyknú na seba dejovo nadväzovať alebo aspoň sa v nich objavuje to isté herecké obsadenie.
Oktalógia

Oktalógia je knižné alebo filmové dielo, ktoré má osem častí. Časti zvyknú na seba dejovo nadväzovať alebo aspoň sa v nich objavuje to isté herecké obsadenie.
Nonalógia

Nonalógia je knižné alebo filmové dielo, ktoré má deväť častí. Časti zvyknú na seba dejovo nadväzovať alebo aspoň sa v nich objavuje to isté herecké obsadenie.
Dekalógia

Dekalógia je knižné alebo filmové dielo, ktoré má desať častí. Časti zvyknú na seba dejovo nadväzovať alebo aspoň sa v nich objavuje to isté herecké obsadenie.
Tvorba filmu

Tvorba filmu (iné názvy filmová produkcia alebo filmový proces) je proces, pri ktorom vzniká film. Charakteristickou súčasťou je veľký počet zamestnancov (štáb, herci alebo nepriamy spolupracovníci). Tvorba filmu môže trvať niekoľko mesiacov, ale aj niekoľko rokov, kým je konečný projekt dokončený.
Filmové časti pri tvorbe.
Zdroj:
Beskyd (vrch v Turzovskej vrchovine)

Beskyd () je názov vrchu v Turzovskej vrchovine, krajinnom celku Západných Beskýd. Leží nad obcou Makov, približne západne od Turzovky. 
Poloha.
Nachádza sa na západnom okraji pohoria, v geomorfologickom podcelku Zadné vrchy. Leží na slovensko – českej hranici, na pomedzí Žilinského a Moravsko-sliezskeho kraja a zasahuje do okresu Čadca a Frýdek-Místek. Južná časť hrebeňa patrí do katastra obce Makov, severné svahy zasahujú na územie moravskej obce Bílá. Najbližšími sídlami sú južne a juhovýchodne situované osady obce Makov, východne sa nachádzajú Vyšný a Nižný Kelčov, patriace k obci Vysoká nad Kysucou, západne leží Bumbálka a severne obec Bílá. Na slovenskom území patrí hrebeň do Turzovskej vrchoviny a CHKO Kysuce, severná časť na českom území je súčasťou Moravsko-sliezskych Beskýd a CHKO Beskydy.
Opis.
Beskyd leží v hraničnom hrebeni na západnom okraji podcelku Zadné vrchy. Východne sa nachádza Konečná (), Bobek (), Lukavice (), Polianky (), Kelčov (), Korytové (), Živčáková (), Okrúhla () a Skalka (), južne Zvonica (), Buková (), Kykula (), Papajova Kykula (), Hričovec (), Lemešná (), Oselná () a Dupačka (), západne Beskydok (), Čarták () a Vysoká () a severne Malý Čistý (), Trojačka (), Kněhyně (), Smrk (), Kyčera (), Klín (), Lysá hora () a Ježula (). Hrebeňom vedie rozvodie Čierneho a Baltského mora, preto voda z južných svahov odteká potokom Trojačka do Kysuce v povodí Dunaja, pokým zo severných odteká potokom Smradlavá do Bielej Ostravice v povodí Odry. Vrcholom prechádza značený turistický chodník a priamo na ňom stojí Masarykova chata.
Výhľady.
Vrcholovú časť pokrýva nesúvislý lesný porast, ktorý umožňuje rozhľad. Z vhodných častí sú viditeľné okolité vrcholy Turzovskej vrchoviny, blízkych Moravsko-sliezskych Beskýd a Javorníkov, pri vhodných podmienkach aj Sliezske, Kysucké a Oravské Beskydy a Malá Fatra.
Cistovník ryšavý

Cistovník ryšavý (lat. "Cisticola juncidis") je malý druh spevavca z čeľade cistovníkovité ("Cistiidae"), hniezdi na Stredomorí. Podľa Medzinárodnej únie na ochranu prírody a prírodných zdrojov cistovník ryšavý patrí medzi najmenej ohrozené druhy, celková populácia je stúpajúca.
Výskyt a stav na Slovensku.
Cistovník ryšavý bol pozorovaný začiatkom septembra v roku 2023, podrobnosti výskytu posudzuje Faunistická komisia SOS/BirdLife Slovensko.
Ochrana.
Je zákonom chránený (Vyhláška MŽP č. 170/2021).
AJ Produkter

AJ Produkter je švédska firma so sídlom v Halmstad, ktorá poskytuje produkty pre vybavenie kancelárií, skladov a priemyselných prevádzok.
Spoločnosť bola založená v roku 1975 Andersom Johanssonom v dome jeho rodičov v Hyltebruku v západnom Smålande. V roku 2011 sa spoločnosť AJ Produkter rozrástla na skupinu s miliardovým obratom a 821 zamestnancami, ktorá pôsobí v približne 20 krajinách po celej Európe. Na konci roka 2010 prevzal bývalý hokejista Jonas Bergqvist pozíciu generálneho riaditeľa od Andersa Johanssona, ktorý sa stal úradujúcim predsedom predstavenstva. Bergqvist odišiel v roku 2012 a Anders Johansson sa znovu ujal pozície generálneho riaditeľa. V roku 2017 mala skupina AJ Produkty obrat 2,58 miliardy švédskych korún s 821 zamestnancami.
Na Slovensku pôsobí od roku 1995 dcérska spoločnosť AJ Produkty a.s. (pôvodným názvom "AJ OZAP a.s."), ktorá vznikla fúziou s existujúcou slovenskou nábytkárskou firmou OZAP.
Zvonica (vrch v Turzovskej vrchovine)

Zvonica () je vrch v Turzovskej vrchovine, krajinnom celku Západných Beskýd. Leží nad obcou Makov, približne západne od Turzovky. 
Poloha.
Nachádza sa na západnom okraji pohoria, v geomorfologickom podcelku Zadné vrchy. Leží v Žilinskom kraji, v okrese Čadca a na katastrálnom území obce Makov. Na južnom úpätí sa rozkladá obec Makov, východne sa nachádzajú Vyšný a Nižný Kelčov, patriace k obci Vysoká nad Kysucou a západne leží Bumbálka. Územie patrí do CHKO Kysuce.
Opis.
Zvonica leží v juhozápadnej časti podcelku Zadné vrchy, na konci bočného hrebeňa, ktorý vybieha južným smerom z hraničného hrebeňa v lokalite Kmínek. Severne sa nachádza Beskyd (), Kyčera (), Klín (), Smrk (), Lysá hora (), Korytové (), Polianky (), Lukavice () a Kelčov (), východne Skalka (), Živčáková (), Okrúhla (), Galkovo (), Luby (), Vrchtretina (), južne Čerenka (), Buková (), Kykula (), Papajova Kykula (), Čemerka () a Hričovec () a západne Lemešná (), Oselná (), Dupačka (), Vysoká (), Beskydok () a Čarták (). Oblasť patrí do povodia Kysuce, kde voda z juhozápadnej časti odteká potokom Trojačka, z východnej ju odvádza Pavelkovský potok. Na vrchol nevedie značený turistický chodník.
Výhľady.
Vrcholovú časť pokrýva súvislý lesný porast, ktorý neumožňuje rozhľad. Z vhodných častí sú viditeľné okolité vrcholy Turzovskej vrchoviny a blízkych Javorníkov, pri vhodných podmienkach aj Sliezske, Kysucké a Oravské Beskydy a Malá Fatra.
Prístup.
Na vrchol nevedie značený turistický chodník, no severovýchodným úpätím prechádza červeno značená Kysucká magistrála z Makova na Korytové.
Dánske národné futbalové mužstvo do 21 rokov

Dánske národné futbalové mužstvo do 21 rokov je národné futbalové mužstvo, ktoré sa zúčastňuje medzinárodných futbalových súťaží ako Majstrovstvá Európy vo futbale hráčov do 21 rokov, ktoré sa konajú každé dva roky.
Tím je určený výhradne pre futbalistov, ktorí majú na začiatku dvojročného ťaženia majstrovstiev Európy do 21 rokov aspoň 21 rokov, čo znamená, že hráč môže reprezentovať národný tím až do 23. roku života.
Milwaukee Mile

Milwaukee Mile je pretekárska dráha (ovál) vo West Allise vo Wisconsine v Spojených štátoch amerických. Táto pretekárska trať, otvorená v roku 1903, patrí k najtradičnejším v USA. Do roku 1953 bola trať nespevnená a až 1954 bola vyasfaltovaná.
Medzi slávnych víťazov na Milwaukee Mile patria majstri sveta Formuly 1 Jim Clark, Nigel Mansell a Mario Andretti.
Buková (vrch v Turzovskej vrchovine)

Buková () je vrch v Turzovskej vrchovine, krajinnom celku Západných Beskýd. Leží nad obcou Makov, približne západne od Turzovky. 
Poloha.
Nachádza sa na juhozápadnom okraji pohoria, v geomorfologickom podcelku Hornokysucké podolie. Leží v Žilinskom kraji, v okrese Čadca a na katastrálnom území obce Makov. Najbližším sídlom je na severnom úpätí sa rozkladjúca obec Makov, ktorej osady sú aj východným, južným a západným smerom. Územie patrí do CHKO Kysuce.
Opis.
Buková leží na západnom okraji podcelku Hornokysucké podolie, ktorej je najvyšším vrchom. Severne sa nachádza Beskyd (), Smrk (), Lysá hora (), Zvonica (), Korytové (), Polianky (), Lukavice () a Kelčov (), východne Okrúhla (), Skalka (), Živčáková (), Galkovo (), Luby (), Vrchtretina () a Mraznica (), južne Čerenka (), Kykula (), Papajova Kykula (), Čemerka () a Hričovec () a západne Solisko (), Lemešná (), Oselná (), Dupačka (), Vysoká (), Beskydok () a Čarták (). Oblasť patrí do povodia Kysuce, ktorá tečie severným úpätím a kde odteká voda menšími prítokmi. Na vrchol nevedie značený turistický chodník a stojí na ňom vysielač.
Výhľady.
Vrcholovú časť pokrýva súvislý lesný porast, ktorý neumožňuje rozhľad. Z vhodných častí s nízkou vegetáciou sú viditeľné okolité vrcholy Turzovskej vrchoviny a blízkych Javorníkov, pri vhodných podmienkach aj Moravsko-sliezske, Sliezske, Kysucké a Oravské Beskydy.
Prístup.
Na vrchol nevedie značený turistický chodník, no severným úpätím prechádza červeno značená Kysucká magistrála a južným modro značený chodník.
Kelčov

Kelčov môže byť:
François Schuiten

François Schuiten (* 26. apríl 1956, Brusel, Belgicko) je belgický ilustrátor, návrhár, maliar, grafik a výtvarník. Najčastejšie sa venuje navrhovaniu plagátov, komiksov, obalov kníh či filmovému dizajnu.
Časť svojho života prežil aj vo Francúzsku a Holandsku. V roku 1983 spolupracoval s Claude Renardom na filme "Gwendoline" od Justa Jaeckina.
Životopis.
Pochádzal z rodiny architektov a veľmi skoro prešiel ku komiksu. Na komiksovom workshope Institut St Luc v Bruseli sa stretával s Claudom Renardom, s ktorým produkuje niekoľko grafických albumov. Od roku 1978 v spoločnosti svojho scenáristu Luca roky pracoval na cykle "Terres Creuses", ktorého tri albumy vydal Humanoïdes Associés.
Od roku 1981 spolupracuje s Benoîtom Peetersom na sérii "Les Cités obscures", ktorá postupne vydáva Les Murailles de Samaris, La Fièvre d'Urbicande, L'Archiviste, La Tour, La Route d'Armilia, La Múzeum A. Desombresa, Brüsel a Echo des Cités (Casterman). Tieto albumy boli preložené do väčšiny európskych jazykov a získali množstvo ocenení.
François Schuiten tiež realizuje viacero paralelných produkcií (portfólio L'Express na Magic-Strip v roku 1981, socha a sieťotlač pre galériu Escale v Paríži...) a svoje práce mnohokrát vystavuje.
Spolupracuje aj na grafickom dizajne dvoch filmov: "Gwendoline" (1984) od Justa Jaeckina a "Taxandria" (1994) od Raoula Servaisa.
Potom od roku 1991 pracoval na projekte kinematografickej adaptácie Obscure Cities.
Vytvoril niekoľko scénografií a výstav, ako aj výzdobu dvoch staníc metraPorte de Hal v Bruseli a Arts et Métiers v Paríži. Na tejto poslednej stanici vzdáva hold Julesovi Vernovi, pre ktorého práve ilustroval román "PARIS AU XXe siècle" od vydavateľstva Hachette.
V roku 2022 získal Grand prix de la ville d'Angoulême.
François Schuiten, právom považovaný za jedného z najväčších súčasných grafických umelcov, vytvára svoj vlastný vesmír, ktorý je zároveň koherentný a utopický a je inšpirovaný v priamej línii ilustrátormi a architektmi cieľa storočia.
Kelčov (vrch v Turzovskej vrchovine)

Kelčov () je názov vrchu v Turzovskej vrchovine, krajinnom celku Západných Beskýd. Leží nad obcou Vysoká nad Kysucou, približne západne od Turzovky. 
Poloha.
Nachádza sa v západnej časti pohoria, v geomorfologickom podcelku Zadné vrchy. Leží v Žilinskom kraji, v okrese Čadca a na katastrálnom území obce Vysoká nad Kysucou. Najbližším sídlom je juhozápadne situovaný Vyšný Kelčov, patriaci k obci Vysoká nad Kysucou, južne leží Makov, východne Korňa a severozápadne Bílá. Územie je súčasťou CHKO Kysuce.
Opis.
Kelčov leží v západnej časti podcelku Zadné vrchy, v hrebeni, vedúcom z masívu Lukavice () v hraničnom hrebeni juhovýchodným smerom a cez Okrúhlu () pokračuje na Živčákovú (). Severne sa nachádza vrch Lukavice (), Bobek () a Konečná (), východne Javorová (), Hlinené (), Čupeľ (), Živčáková () a Okrúhla (), južne Galkovo (), Luby (), Skalka (), Vrchtretina (), Buková () a Zvonica () a západne Korytové (), Beskyd (), Beskydok (), Čarták (), Vysoká () a Polianky (). Masív patrí do povodia Kysuce, kde vodu zo severných častí odvádza Kornianka, zo západných a južných potok Kelčov. Na vrchol nevedie značený turistický chodník. 
Výhľady.
Vrcholovú časť pokrýva nesúvislý lesný porast, ktorý umožňuje obmedzený rozhľad. Z vhodných častí sú viditeľné okolité vrcholy Turzovskej vrchoviny a blízkych Javorníkov, pri vhodných podmienkach aj Moravsko-sliezske, Kysucké a Oravské Beskydy a Malá Fatra. 
Prístup.
Na vrchol nevedie značený turistický chodník, preto prístup je možný z okolitých osád. Západným úpätím prechádza červeno značená Kysucká magistrála.
Omni die dic Mariae

Omni die dic Mariae (, , ) je latinský hymnus z 12. storočia, ktorý pravdepodobne napísal opát clunyjského kláštora Bernard z Morlaix. V období baroka bol za autora hymnu považovaný svätý Kazimír, ktorý sa ho každý deň modlil a list s textom bol nájdený v jeho hrobke. V Jednotnom katolíckom spevníku sa verzia tejto piesne nachádza pod číslom 386.
Okrúhla (vrch v Turzovskej vrchovine)

Okrúhla () je názov vrchu v Turzovskej vrchovine, krajinnom celku Západných Beskýd. Leží nad obcou Vysoká nad Kysucou, približne západne od Turzovky. 
Poloha.
Nachádza sa na juhu strednej časti pohoria, v geomorfologickom podcelku Zadné vrchy. Leží v Žilinskom kraji, v okrese Čadca a zasahuje na katastrálne územie obce Vysoká nad Kysucou a Korňa. Najbližšími sídlami sú na severnom úpätí situovaná Korňa a na južnom Vysoká nad Kysucou, juhozápadne leží Makov a východne Turzovka. Územie je súčasťou CHKO Kysuce.
Opis.
Okrúhla leží na južnom okraji podcelku Zadné vrchy, v hrebeni, ktorý vedie z masívu Lukavice () v hraničnom hrebeni juhovýchodným smerom cez Kelčov () a smerujúci východne na Živčákovú (). Severne sa nachádza Bobek (), Konečná (), Čudácka (), Čupeľ (), Javorová () a Hlinené (), východne Vysoká (), Komarov vrch (), Živčáková () a Jakubovský vrch (), južne Kazícka Kýčera (), Zarúbaná Kýčera (), Galkovo (), Luby () a Vrchtretina () a západne Buková (), Skalka (), Zvonica (), Beskydok (), Čarták (), Korytové (), Beskyd (), Polianky (), Kelčov () a Lukavice (). Masív patrí do povodia Kysuce, kde vodu zo severných častí hrebeňa odvádzajú prítoky Kornianky, z južných odteká do Kysuce kratšími vodnými tokmi. Na vrchol nevedie značený turistický chodník. 
Výhľady.
Vrcholovú časť pokrýva nesúvislý lesný porast, ktorý umožňuje obmedzený rozhľad. Z vhodných častí sú viditeľné okolité vrcholy Turzovskej vrchoviny a blízkych Javorníkov, pri vhodných podmienkach aj Moravsko-sliezske, Sliezske, Kysucké a Oravské Beskydy a Malá Fatra. 
Prístup.
Na vrchol nevedie značený turistický chodník, preto prístup je možný z okolitých obcí.
Laguna di Marano

Laguna di Marano je lagúna v severozápadnej časti Jadranského mora. Rozloha lagúny je približne 160 km². Nachádza sa približne 70 kilometrov od Benátok.
Poloha.
&lt;mapframe latitude="42.293564" longitude="12.216797" zoom="2" width="200" height="100"&gt;{
 "type": "FeatureCollection",
 "features": [
 "type": "Feature",
 "properties": {},
 "geometry": {
 "type": "Point",
 "coordinates": [ 13.232885, 45.733845 ]
}&lt;/mapframe&gt;
Laguna di Marano sa nachádza na severovýchode Talianska. Zo severu je obklopená pobrežím Talianska a z juhu talianskymi ostrovmi. Má podlhovastý tvar zo severozápadu na juhovýchod.
Laguna di Marano začína pri meste Lignano Sabbiadoro a pokračuje 30 km východne. Je pokladaná za dvojča Benátskej lagúny, ktorá sa nachádza o niekoľko kilometrov západne od nej. Geograficky sa lagúna skladá z dvoch častí: západnej Laguna di Marano a východnej Laguna di Grado. Východná časť pokrýva asi 90 km2 a nachádza sa v nej asi 120 ostrovov. Táto časť je pomenovaná podľa obce Grado, ktorá sa nachádza na východnej časti lagúny.
Ostrovy.
V Laguna di Marano sa nachádza mnoho ostrovov a medzi najznámejšie patria napríklad Isola Marinetta, Isola di Sant Andrea a Isola Gorgo.
Obce pozdĺž lagúny.
Popri lagúne je mnoho menších mestečiek. Medzi najznámejšie patria tieto prístavné mestá:
Bocchigliero

Bocchigliero je obec na juhu Talianska v provincií Cosenza v regióne Kalábria. 
Nachádza sa približne 45 kilometrov od mesta Cosenza a 58 kilometrov od Catanzaro. V obci sa nachádza kostol (Chiesa di San Rocco) a cintorín.
Federico Chiesa

Federico Chiesa je taliansky futbalista momentálne hrajúci za Liverpool FC a talianske národné futbalové mužstvo. Počas svojej kariéry vyhral Majstrovstvá Európy vo futbale 2020, 1× Supercoppa Italiana a 1× Coppa Italia.
Syn bývalého profesionálneho futbalistu Enrica Chiesu postupoval cez mládežnícke kategórie akadémieFiorentiny. Chiesa debutoval v prvom tíme v roku 2016. V klube vydržal štyri roky a v 153 vystúpeniach vo všetkých súťažiach strelil 34 gólov. 
V sezóne 2020/21 Chiesa prestúpil do Juventusu. Vo svojej prvej sezóne vyhral Coppa Italia a Supercoppa Italiana. 
V roku 2024 sa Chiesa presťahoval do Anglicka a podpísal zmluvu s Liverpoolom. Na medzinárodnej úrovni Chiesa debutoval medzi seniormi za Taliansko v marci 2018. Pomohol svojej krajine vyhrať UEFA EURO 2020, pričom bol menovaný v najlepšej jedenástke turnaja.
Úspechy.
Juventus
Taliansko
Individuálne
Iné
Sankt Stefan-Afiesl

Sankt Stefan-Afiesl alebo St. Stefan-Afiesl je obec v Rakúsku v spolkovej krajine Horné Rakúsko v okrese Rohrbach. Vznikla 1.1.2019 spojením obcí Afiesl a Sankt Stefan am Walde.
Aigen-Schlägl

Aigen-Schlägl je obec v Rakúsku v spolkovej krajine Horné Rakúsko v okrese Rohrbach. Vznikla k 1.5.2015 spojením obcí Aigen im Mühlkreis a Schlägl.
Rohrbach-Berg

Rohrbach-Berg je obec v Rakúsku v spolkovej krajine Horné Rakúsko v okrese Rohrbach. K 1. máju 2015 vznikla obec spojením obcí Rohrbach in Oberösterreich a Berg bei Rohrbach.
V októbri 2014 prebehlo hlasovanie o spojení obcí a vzniku obce Rohrbach-Berg. V obci Rohrbach in Oberösterreich hlasovalo za spojenie takmer 90 % voličov, v obci Berg bei Rohrbach potom 58 %.
Zoznam piesní v Jednotnom katolíckom spevníku

Toto je kompletný zoznam piesní ktoré sa nachádzajú v Jednotnom katolíckom spevníku.
Madame Claude (rozlišovacia stránka)

Madame Claude môže byť:
Hlinené (vrch v Turzovskej vrchovine)

Hlinené () je názov vrchu v Turzovskej vrchovine, krajinnom celku Západných Beskýd. Leží nad obcou Klokočov, približne severne od Turzovky. 
Poloha.
Nachádza sa v strednej časti pohoria, v geomorfologickom podcelku Zadné vrchy. Leží v Žilinskom kraji, v okrese Čadca a zasahuje na katastrálne územie obce Klokočov a mesta Turzovka. Najbližšími sídlami sú na severnom úpätí a západne situované osady obce Klokočov, juhovýchodne leží Olešná a južne Turzovka. Územie leží mimo CHKO Kysuce.
Opis.
Hlinené leží na severnom okraji podcelku Zadné vrchy, v spoločnom masíve s juhozápadne susediacou Javorovou (). Severne sa nachádza Polomka (), Malý Polom (), Uhorská (), Burkov vrch () a Veľký Polom (), východne Bahaňa (), Murgaška () a Briava (), južne Vysoká (), Komarov vrch (), Živčáková () a Vysoká () a západne Okrúhla (), Čupeľ (), Kelčov (), Lukavice (), Bobek (), Konečná (), Javorová () a Čudácka (). Masív patrí do povodia Kysuce, kde vodu zo severozápadných a juhozápadných častí odvádza potok Predmieranka, zo severovýchodných a juhovýchodných Olešnianka. Vrcholom prechádza značená Kysucká magistrála. 
Výhľady.
Vrcholovú časť pokrýva súvislý lesný porast, ktorý neumožňuje rozhľad. Z vhodných lokalít sú viditeľné okolité vrcholy Turzovskej vrchoviny a blízkych Moravsko-sliezskych Beskýd a Javorníkov, pri vhodných podmienkach možno pozorovať aj Sliezske, Kysucké a Oravské Beskydy a Malú Fatru.
Žltá ulica (Bratislava)

Žltá ulica je ulica v Bratislave, v mestskej časti Petržalka, v miestnej časti Petržalka-Juh, v Južnom-meste Zóne C. PSČ tejto ulice je 851 07.
Ulica nesie svoj názov, podľa žltej farby, od 1. júna 2012.
Horská chata Smrekovica

Horská chata Smrekovica () sa nachádza v geomorfologickom podcelku Hôľna Fatra v severovýchodnej časti Veľkej Fatry, na severnom úbočí Skalnej Alpy. Stojí na hranici Národného parku Veľká Fatra a okraji národnej prírodnej rezervácie Skalná Alpa. Zariadenie s celoročnou prevádzkou sa nachádza cca 8 km od mestskej časti Podsuchá, odkiaľ k nej vedie dolinou Vyšné Matejkovo asfaltová, neskôr nespevnená cesta. Od septembra 2023 je chata znovuotvorená a sprístupnená turistom.
Služby.
Ubytovanie.
Horská chata ponúka ubytovanie v dvoj a trojlôžkových izbách (s možnosťou prístelky), a v troch apartmánoch s celkovou kapacitou 55 lôžok. Každá izba má svoje sociálne zariadenie.
K dispozícii je aj turistické ubytovanie (na posteliach s lôžkovinami aj vo vlastnom spacáku) a možnosť kempovania vo vlastnom stane.
Občerstvenie.
Súčasťou chaty je aj reštaurácia, prístupná ubytovaným hosťom i turistom. Jej kapacita je 60 miest a v letných mesiacoch je v prevádzke aj vonkajšia záhradka s výhľadom na široké okolie.
Turizmus.
Lokalita horskej chaty a jej okolie nabáda k rôznorodým aktivitám počas celého roka. V letných mesiacoch sú to predovšetkým obľúbené cyklotúry a horské pešie túry po značených chodníkoch do lokalít ako sú Skalná Alpa, Jánošíkova kolkáreň, hradené jazero Blatné, Kundráčka, Rumbáre či Matejkovský kamenný prúd. V zimných mesiacoch si na svoje prídu predovšetkým lyžiari, bežkári, dobrodruhovia na ski-alpoch či snežniciach.
Kostol svätého Michala archanjela (Veľké Rovné)

Kostol svätého Michala archanjela, je rímskokatolícky kostol vo Veľkom Rovnom, v okrese Bytča. 
História.
Kostol svätého Michala archanjela bol postavený v rokoch 1753-1755. Pred súčasným kostolom bol v obci ešte jeden drevený kostol, v miestnej časti Horevsie. Ten však vyhorel. Kostol stál okolo roku 1700. Obec tak postavila nový a moderný kostol svätého Michala Archanjela. Kostol mal najprv bledo oranžovú farbu a neskôr bol premaľovaný na žlto. Veža je vysoká 38 m. Dĺžka kostola je 45 m. Kostol bol taktiež predĺžený o 11,5 m kvôli malému priestoru. Kostol leží v strede obce medzi hlavnými ulicami Horevsie a Rimanovice. Pred kostolom sú aj sochy sv. Cyrila a Metoda, socha sv. Anny ktorá má vyše 300 rokov a pamätník padlým v 2. svetovej vojne. Veža kostola je zakončená guľatou klenbou aj z malými klenbičkami a zakončená je z odotovaným a veľkým Dvojkrížom. Spolu s hviezdou a pol mesiacom. Na znak Esterháziovcov, ktorý dali tento kostol postaviť.
Záhady tela

Záhady tela je slovenská zábavná vedomostná relácia s Mariánom Miezgom. Relácia sa začala vysielať od roku 2017 na Jednotke. Zábavný kvíz o zdraví, ktorý obsahuje množstvo informácií, faktov aj prekvapivých mýtov o ľudskom tele.
Čo ja viem

Čo ja viem je slovenská zábavná vedomostná relácia s Marcelom Merčiakom. Relácia sa začala vysielať od roku 2014 na Jednotke. V relácii súťažia proti sebe traja kandidáti, ten, ktorému sa podarí zvíťaziť, postupuje do finále. Vyhraté peniaze odovzdáva na dobročinné účely.
Účinkujúci.
1. séria
2. séria
3. séria
Fish Fillets

Fish Fillets je logická počítačová hra z roku 1997, vydaná 7. apríla, od českej spoločnosti Altar Games. Cieľom hry je v každom leveli nájsť spôsob, ako dostať obe ryby von z miestnosti. "Fish Fillets" má podobné pravidlá, ako ostatné posuvné hlavolamy, ako napríklad sokoban a klotski, ale má niekoľko ďalších prvkov a pravidiel naviac.
Princíp hry.
Úlohou hráča je dostať dve ryby von z miestnosti pomocou premysleného presúvania predmetov, ale existujú aj miestnosti (vždy posledná z každej vetvy príbehu), v ktorých je úlohou hráča dostať von nejaký predmet. Hra sa odohráva v štvorcovej sieti, v ktorej platí gravitácia, takže predmety padajú smerom ku dnu. Ak predmet padne na niektorú z rýb, ryba zomrie a miestnosť je nutné riešiť od začiatku (alebo z poslednej uloženej pozície). Jedna z rýb je malá, oranžová, ženského pohlavia. Jej výhodou je práve jej malá veľkosť, vďaka ktorej sa dostane aj do stiesnených priestorov. Druhá ryba je veľká, modrá, mužského pohlavia, a dokáže dvíhať ťažké oceľové valce. Medzi rybami je nutné prepínsať a spolupracovať s nimi. Ďalším pravidlom je, že predmety nemožno presúvať priamo po chrbáte ryby, pretože je to takisto považované za pád objektu na rybu, takže ryba zomrie. Každý level obsahuje aspoň jeden animovaný predmet a ryby hru spríjemňujú rôznymi vtipnými hláškami. Ani jedna z týchto vecí však nijak neovyplyvňuje hru.
Pri vydaní hry bola taktiež usporiadaná súťaž o počítač pre prvého úspešného riešiteľa.
"Fish Fillets – Next Generation".
Spoločnosť Altar Games v decembri 2002 sprístupnila hru ako freeware a v marci 2004 aj jej zdrojové súbory pod licenciou GNU/GPL. Toho sa chytili bratia Ivo a Pavel Danihelkoví a hru prepísali. "Fish Fillets NG" je napísaná v C++, využíva SDL knižnice, Lua skripty, grafika bola z formátu BMP prevedená do formátu PNG a zvuk z WAV do OGG, takže výsledná hra je podstatne menšia (zmenšila sa z 300 MB na 150 MB). Pôvodná hra bola určená pre operačný systém Microsoft Windows, po prepísaní je portovaná i na Linux, BSD, Mac OS a ďalšie operačné systémy. Tento port však nie je dlhodobo udržiavaný a napríklad Android verzia bola zmazaná z Google Play. Hra bola takisto preložená do niekoľkých ďalších jazykov, napríklad francúzštiny, taliančiny, nemčiny, holandčiny, poľštiny a španielčiny.
"Fish Fillets II".
"Fish Fillets II" je logická hra z roku 2007, vydána 6. marca, takisto od spoločnosti Altar Games. Vyšla ako voľné pokračovanie a okrem rybích agentov Tiny Guppyovej a Maxa Floundera, ktorí sú inšpirovaní seriálom Akty X, sa v hre vyskytujú aj ďalšie postavy, za ktoré môže hráč hrať vo vode i nad vodou. Na českom dabingu sa podieľali herci, ktorí dabovali aj spomenutý seriál.
Reakcie.
Hra "Fish Fillets" bola v marci 2008 vybraná ako „HotPick“ v magazíne Linux Format.
Hra "Fish Fillets NG" bola v medzi rokom 2004 a májom 2017 stiahnutá cez SourceForge.net celkom 180 000×.
Felicity Huffmanová

Felicity Huffmanová (* 9. december 1962, Bedford, New York, USA) je americká herečka, známa z televízneho seriálu "Zúfalé manželky" (2004-2012). Získala aj nomináciu na ocenenie Academy Awards za jej herecký výkon vo filme "Transamerika". 
Detstvo a mladosť.
Narodila sa do bohatej rodiny. Jej rodičia sa rozviedli rok po jej narodení, ale obaja ju vychovávali. Keď bola mladá, zistila, že jej biologickým otcom bol Roger Tallman Maher, ktorý bol rodinným priateľom. Má šesť sestier a jedného brata. Má nemecký, anglický, škótsky, francúzsky a írsky pôvod.
Kariéra.
Na javisku debutovala v roku 1982. V roku 1988 účinkovala aj v divadle Broadway. V roku 1993 hosťovala v televíznom seriály "Akty X". V roku 1999 sa pripojila k hereckému obsadeniu ako Julianne Moore, Alfred Molina, Philip Seymour Hoffman a William H. Macy vo filme "Magnólia".
V rokoch 1998 až 2000 stvárnila hlavnú úlohu, v televíznom seriáli "Štúdio šport". Za svoj herecký výkon získala niekoľko televíznych ocenení. V roku 2004 si zahrala po boku Kate Hudson vo filme "Život s Helen". O rok neskôr účinkovala vo filme "Transamerika", kde stvárnila postavu menom Bree, predoperačnú transgender ženu, ktorá na pokraji svojej transformačnej operácie zistila, že v mladosti splodila syna, ktorý je teraz problémovým tínedžerským podvodníkom ktorého vo filme stvárnil Kevin Zegers. Výkon Huffmanovej vo filme ocenili mnohí filmoví kritici a získala Zlatý glóbus za najlepšiu herečku, a aj mnohé iné nominácie. 
V roku 2005 bola obsadená do televízneho seriálu "Zúfalé manželky". Za herecký výkon v ňom získala cenu Emmy, aj dve ceny Screen Actors Guild Awards a ešte niekoľko ďalších ocenení. Televízny seriál skončil v máji 2012 po ôsmich sériách. 
V roku 2015 účinkovala v televíznom seriáli "American Crime". V roku 2019 sa objavila v troch epizódach televízneho seriálu "Keď nás vidia", ktorý bol natočený na motívy skutočného príbehu z roku 1989.
Súkromný život.
Po päťnásťročnom vzťahu s Williamom H. Macym sa 6. septembra 1997 zosobášili. Majú spolu dve dcéry, Sophiu (* 2000) a Georgiu (* 2002) So svojím manželom sa mnohokrát objavila v televízii, vo filmoch a na javisku. Obaja majú svoju hviezdu na Hollywoodskom chodníku slávy. 
V roku 2005 prezradila, že v mladosti trpela anorexiou aj bulímiou.
V roku 2016 vyjadrila podporu Hillary Clintonovej v amerických prezidentských voľbách. V roku 2018 darovala 400 dolárov na kampaň Kamaly Harrisovej v prezidentských voľbách v roku 2020.
Od roku 2006 je členkou Akadémie filmových umení a vied.
S pravdou von

S pravdou von je slovenská zábavná vedomostná relácia s Jurajom Tabačkom. Relácia sa začala vysielať od roku 2019 na TV JOJ. V relácii sa štyria „pátrači“ pokúšajú uhádnuť správnu osobu čo dané povolanie vykonáva.
Chart Show

Chart Show je slovenská zábavná hudobno-vedomostná relácia s Adelou Vinczeovou, ktorú vysielala TV Markíza od roku 20142022. V relácii hostia tipujú a komentujú tie najlepšie hity na danú tému. 
Jednotlivé vydania majú rôzne tematické zamerania, napríklad one-hit wonders, evergreeny, muzikálové hity, skladby z filmov a podobne. Expert v štúdiu (Juraj Čurný) vyhodnocuje popularitu skladieb v rebríčkoch. Hostia spolu s moderátorom zas komentujú dané obdobie či hity. Známe osobnosti tiež glosujú skladby v rámci dokrútok. V relácii často vystupujú aj hudobníci, ktorí po rokoch zaspievajú (zväčša na playback) svoj hit.
Chart Show vznikla ako výpravný koprodukčný projekt Markízy a Novy. Prvé dva diely boli odvysielané bez pravidelnosti v nasadení, z toho jedno vydanie bolo silvestrovské. Išlo o časti, ktoré sa nakrúcali v pražských ateliéroch na Barrandove v spolupráci s českou Novou. V Česku sa Chart Show darilo menej ako u nás. Od začiatku roku 2015 sa šou osamostatnila a nové časti sa nakrúcali vo vlastnej réžii v bratislavskom ateliéri. Relácia bola nasadená s týždňovou periodicitou v stredajšom prime-time slote.
Režisérom je Pepe Majeský, kreatívnym producentom Samuel Jaško a dramaturgom a autorom scenára Dano Dangl.
Chart Show je pôvodom nemecký formát, ktorý od roku 2003 vysiela pod názvom "Die ultimative Chartshow" nemecká televízia RTL.
V úvodnej zvučke bola použitá skladba „The Final Countdown“ švédskej hardrockovej kapely Europe.
Relácia získala ocenenie OTO v kategórii Programom roka za rok 2015.
S úsmevom po Slovensku

S úsmevom po Slovensku je slovenská zábavná cestopisná relácia, ktorá spoznáva Slovensko. Relácia sa začala vysielať od roku 2019 na Jednotke.
5 proti 5

5 proti 5 bola slovenská zábavná relácia s Andrejom Bičanom. Relácia sa začala vysielať od roku 2007 na Jednotke. Vysielanie skončilo v roku 2022 a nahradila ju šou "Traf to!" s Jurajom Tabačkom, ktorá bola po pol roku vysielania zrušená. V roku 2010 sa relácia vysielala na TV JOJ.
Fantomas (rozlišovacia stránka)

Fantomas môže byť:
Gwendoline

Gwendoline môže byť:
Bahaňa (vrch v Turzovskej vrchovine)

Bahaňa () je názov vrchu v Turzovskej vrchovine, krajinnom celku Západných Beskýd. Leží nad obcou Raková, približne severozápadne od Čadce. 
Poloha.
Nachádza sa v severovýchodnej časti pohoria, v geomorfologickom podcelku Zadné vrchy. Leží v Žilinskom kraji, v okrese Čadca a zasahuje na katastrálne územie obce Raková a Staškov. Najbližšími sídlami sú na severovýchodnom a východnom úpätí situované osady obce Raková, južne leží Staškov, juhozápadne Olešná a západne Klokočov. Územie leží už mimo CHKO Kysuce.
Opis.
Bahaňa leží na severovýchodnom okraji podcelku Zadné vrchy (tvorí výbežok Zadných vrchov, ktorý je vklinený medzi Predné vrchy na východe a juhu a Kornickú brázdu na severe), v masíve, ktorý je severným smerom prepojený sedlom na mohutný Veľký Polom (). Severne sa nachádza aj Muřinkový vrch () a Burkov vrch (), západne Tyňok (), Čuboňov (), Uhorská (), Vrchpredmier (), Hlinené (), Javorová () a Vysoká (), južne Komarov vrch (), Vysoká (), Murgaška () a Briava () a východne Jurošovský vrch (), Prieľačský vrch () a Šagatka (). Oblasť patrí do povodia Kysuce, kde vodu zo severných a východných častí odvádza potok Trstená, zo západných svahov odteká do Olešnianky. Na vrchol nevedie značený chodník. 
Výhľady.
Vrcholovú časť pokrýva súvislý lesný porast, ktorý neumožňuje rozhľad. Z vhodných lokalít sú viditeľné okolité vrcholy Turzovskej vrchoviny, blízkych Moravsko-sliezskych Beskýd a Javorníkov, pri vhodných podmienkach možno pozorovať aj Sliezske, Kysucké a Oravské Beskydy a Malú Fatru.
Prístup.
Na vrchol nevedie značený turistický chodník, preto prístup je možný lesnými chodníkmi z okolia. Severným úpätím prechádza červeno značená Kysucká magistrála.